འདི་ལས་འཕྲོས་ཏེ་ཁོས་རང་མོས་སྙན་ངག་སྐོར་ལའང་མུག་ཅོར་ལུང་པ་གང་སྨྲ་བར་བྱེད་ཅེས་ཐོས་མོད་སྒྲུབ་བྱེད་ཀྱི་མགོ་མཐོང་ཡོང་དུས་ཨོང་ཤ་ཕལ་ཆེར་ཡིད་ལ་དྲན་ཡོང་།དོན་གྲུབ་རྒྱལ་དང་མཉམ་འགྲོ་མཉམ་འདུག་གི་སློབ་གྲོགས་ཚེ་བརྟན་རྒྱལ་ཞུ་བ་ཞིག་ངའི་སྙན་ངག་གི་དགེ་རྒན་ཡིན།ཁོང་གིས་གསུངས་པ་ལྟར་ན།ལང་ཚོའི་རྦབ་ཆུའདིའི་ཚིག་སྦྱོར་གྱི་འགྲོ་སྟངས་ནི་རྒྱལ་དབང་ལྔ་བ་ཆེན་མོ་ལ་ལད་མོ་བྱས་པ་ཞིག་ཡིན་ཞེས་དོན་གྲུབ་རྒྱལ་རང་ནས་སྨྲས་འདུག་པ་ང་ཚོ་ལ་སློབ་ཁྲིད་གནང་དུས་སུ་གསུངས་མྱོང་ཡོད།དེའི་ཕྱིས་སུ་རྒྱལ་དབང་ལྔ་བའི་གསུང་རྩོམ་རྣམས་ས་བསློག་རྡོ་བསློག་བྱས་ནས་ཀློག་དུས་སུདེབ་ཐེར་དཔྱིད་ཀྱི་རྒྱལ་མོའི་གླུ་དབྱངསགཞུང་ན་དགའ་བདེ་དཔལ་སོགས་ཚིག་སྦྱོར་དོ་མི་མཉམ་པའི་རང་མོས་སྙན་ངག་གི་དབྱིབས་ཅན་ཞིག་དངོས་སུ་སྣང་འདུག་པ་ནི་གཞུང་དེར་ཞིབ་ཏུ་ལྟོས་ཤིག